Scenariul de la Colectiv se repetă la Constanța: Pacienții sunt căutați de rude.
Scenariul de la Colectiv se repetă la Constanța. Pacienții care se aflau la ATI sunt căutați de rudele lor. Incendiul a izbucnit în această dimineață, au fost declarate oficial 9 decese.
O femeie își cauta ruda internată în stare gravă la secția ATI a spitalului de Boli Infecțioase Constanța. Este intrebată de reporteri ce știe despre ea și când au vorbit ultima oară. Aceasta explică, plângând, că aseară a fost ultima dată când a primit vești de la ruda internată. În prezent, nu i s-a dat nicio explicație despre starea ei, nici unde se află pacienta. Incendiul a izbucnit vineri dimineață, la Spitalul de Boli Infecțioase Constanța. La scurt timp s-a activat planul roșu de intervenție. Focul s-a răspândit la secția ATI, unde se aflau 10 pacienți. În toată unitatea sanitară se aflau in total 113 persoane internate.